Timantit ovat ikuisia
Timantit ovat ikuisia () on Guy Hamiltonin ohjaama James Bond -elokuva vuodelta 1971. Elokuvassa Bondia näyttelee virallisessa Bond-elokuvassa viimeistä kertaa Sean Connery. Rooliin oli jo valittu yhdysvaltalainen näyttelijä John Gavin, kun Connery antoikin suuren palkkion houkuttelemana periksi siihen asti kieltäydyttyään. Elokuva perustuu Ian Flemingin romaaniin "Timantit ovat ikuisia" (1956, suom. 1966).
Walter Gotell
Walter Gotell (15. maaliskuuta 1924 Bonn, Nordrhein-Westfalen, Saksa – 5. toukokuuta 1997 Lontoo, Englanti) oli saksalainen näyttelijä, joka tunnetaan roolistaan KGB:n johtaja kenraali Gogolina James Bond -elokuvissa "Erittäin salainen" (1981), "Octopussy – mustekala" (1983), "007 ja kuoleman katse" (1985), "007 vaaran vyöhykkeellä" (1987) ja "007 ja lupa tappaa" (1989). Gotell oli näytellyt jo aiemmin elokuvassa "Salainen agentti 007 Istanbulissa" (1963) eri roolihahmoa. Esiintymisiä TV-sarjoissa: "Pyhimys" (1964), "Seikkailujen saari" (1984), "A-Team" (1985), "Ritari Ässä" (1985), "Miami Vice" (1986), "Ihmemies MacGyver" (1987, 1989), "Star Trek – uusi sukupolvi" (1988) ja "Salaiset kansiot" (1995).